XIX быуат аҙағында ҡала Конго йылғаһында сауҙа пункты булараҡ файҙаланыла башлай. 1903—1910 йылдарҙа ул Франция Конгоһының административ үҙәге булған. 1910 йылда Браззавиль Франция Экваториаль Африкаһы һәм Урта Конго үҙәге, 1958 йылда автономиялы Конго Республикаһы үҙәге тип иғлан ителә. Икенсе донъя һуғышы йылдарында ҡала халҡы Шарль де Голль етәкселегендә «Ирекле Франция» хәрәкәтенә әүҙем булышлыҡ итә.